**สรุปผลการจัดซื้อจัดจ้าง ประจำปีงบประมาณ พ.ศ. 2566**

การจัดซื้อจัดจ้างขององค์การบริหารส่วนตำบลลาดหญ้า ได้ดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 รวมถึงกฎกระทรวง ประกาศและหนังสือแจ้งเวียนต่างๆ

ในปีงบประมาณ พ.ศ. 2566 (วันที่ 1 ตุลาคม 2565 – วันที่ 30 กันยายน 2566) องค์การบริหารส่วนตำบลลาดหญ้า ได้จัดซื้อจัดจ้าง สรุปได้ดังตารางดังต่อไปนี้

**ตารางที่ 1 : สรุปผลการดำเนินงานจัดซื้อจัดจ้างโดยจำแนกตามวิธีการจัดซื้อจัดจ้าง ของปีงบประมาณ พ.ศ. 2566**

|  |  |  |
| --- | --- | --- |
| **วิธีการจัดซื้อจัดจ้าง** | **ผลการดำเนินงาน** | |
| **จำนวนรายการ** | **ร้อยละ** |
| วิธีเฉพาะเจาะจง | 666 | 99.40 |
| วิธีคัดเลือก | - | - |
| วิธีประกวดราคาอิเล็กทรอนิกส์ (e-Bidding) | 4 | 0.60 |
| **ภาพรวม** | **670** | **100** |

เมื่อจำแนกการจัดซื้อจัดจ้างของปีงบประมาณ พ.ศ. 2566 พบว่า องค์การบริหารส่วนตำบลลาดหญ้า ส่วนใหญ่มีการจัดซื้อจัดจ้างในวิธีเฉพาะเจาะจงมากที่สุด จำนวน 666 รายการ คิดเป็นร้อยละ 99.40 ของ และวิธีประกวดราคาอิเล็กทรอนิกส์ (e-Bidding) จำนวน 4 รายการ คิดเป็นร้อยละ 0.60 ของจำนวนวิธีการจัดซื้อจัดจ้างทั้งหมด (ดังแผนภาพที่ 1)

-2-

**แผนภาพที่ 1**

**สรุปผลการจัดซื้อจัดจ้างโดยการจำแนกตามวิธีการจัดซื้อจัดจ้าง ประจำปีงบประมาณ 2565**

**ตารางที่ 2 : สรุปผลการการใช้จ่ายงบประมาณ แยกตามวิธีการจัดซื้อจัดจ้าง ปีงบประมาณ พ.ศ. 2566**

|  |  |  |  |  |
| --- | --- | --- | --- | --- |
| **วิธีการจัดซื้อจัดจ้าง** | **ผลการใช้จ่ายงบประมาณ (บาท)** | | | |
| **จำนวนเงินงบประมาณที่ตั้งไว้** | **จำนวนเงิน**  **จัดซื้อจัดจ้าง** | **จำนวนเงิน**  **งบประมาณคงเหลือ** | **ใช้เงินไป**  **ร้อยละ** |
| วิธีเฉพาะเจาะจง | 53,065,433.00 | 35,046,248.80 | 18ล019,184.20 | 66.04 |
| วิธีคัดเลือก | 0.00 | 0.00 | 0.00 | 0.00 |
| วิธีประกวดราคาอิเล็กทรอนิกส์ (e-Bidding) | 13,522,500.00 | 7,255,000.00 | 6,297,500.00 | 30.71 |
| **ภาพรวม** | **66,587,933.00** | **42ล271,248.80** | **24,316,684.20** | **96.75** |

-3-

เมื่อพิจารณามูลค่าที่มีการใช้งบประมาณในการจัดซื้อจัดจ้างมากที่สุด คือวิธีเฉพาะเจาะจง โดยมีมูลค่าที่ใช้ในการจัดซื้อจัดจ้าง 35,046,248.80 บาท คิดเป็นร้อยละ 66.04 และวิธีประกวดราคาอิเล็กทรอนิกส์ (e-Bidding) มูลค่าที่ใช้ในการจัดซื้อจัดจ้าง 7,225,000.00 บาท คิดเป็นร้อยละ 30.71 ของจำนวนเงินงบประมาณทั้งหมด อนึ่ง การจัดซื้อจัดจ้างสามารถแสดงผลการประหยัดการใช้จ่ายงบประมาณ (ดังแผนภาพที่ 2)

**แผนภาพที่ 2**

**สรุปผลการการใช้จ่ายงบประมาณ แยกตามวิธีการจัดซื้อจัดจ้าง ปีงบประมาณ พ.ศ. 2566**

**ปัญหาและอุปสรรคในกระบวนการจัดซื้อจัดจ้าง และบริหารสัญญา/ตรวจรับพัสดุ**

1.การส่งเรื่องให้ส่วนพัสดุดำเนินการจัดซื้อจัดจ้างไม่เป็นไปตามกรอบระยะเวลาที่กำหนดตามมาตรการ

2.มีการกำหนดมาตรการในการดำเนินการและวิธีการจัดซื้อจัดจ้างเพิ่มเติมจากกรมบัญชีกลาง เพื่อให้ยึดถือปฏิบัติ เช่น แนวทางการปฏิบัติตามกฎกระทรวงกำหนดพัสดุและวิธีการจัดซื้อพัสดุที่รัฐต้องการส่งเสริมหรือสนับสนุน ทำให้เจ้าหน้าที่ต้องศึกษาวิธีการดำเนินการตามมาตรการต่างๆ เพิ่มเติม ซึ่งมีผลกระทบต่อการใช้เวลาในการดำเนินการ

3.ปริมาณเรื่องที่ดำเนินการจัดซื้อจัดจ้างมีจำนวนมาก (ไม่สัมพันธ์กับเจ้าหน้าที่ผู้ดำเนินการจัดซื้อจัดจ้าง) อาจเกิดความเสี่ยงต่อการไม่สามารถดำเนินการภายในกรอบเวลาที่กำหนดและส่งผลต่อการใช้งาน

-4-

4.การจัดทำร่าง TOR และการจัดทำราคากลาง ผิดพลาด คลาดเคลื่อน ไม่ครบถ้วน ทำให้เกิดปัญหาและอุปสรรคทั้งในขั้นตอนการจัดซื้อจัดจ้างและขั้นตอนการตรวจรับพัสดุและการบริหารสัญญา

5.มีการเปลี่ยนแปลงรูปแบบรายการ/เพิ่ม-ลด ปริมาณงาน/เปลี่ยนแปลงรายละเอียดคุณลักษณะเฉพาะในขั้นตอนการบริหารสัญญา และตรวจรับพัสดุในอัตราที่สูงมาก และมีผลต่อการใช้งานตลอดจนการเบิกจ่ายเงินล่าช้ากว่ากรอบเวลาตามปีงบประมาณที่กำหนดไว้

**แนวทางแก้ไข**

1.จัดทำแผนการดำเนินการในขั้นตอนต่างๆ ให้เหมาะสมกับรายะเวลาที่ใช้ในการดำเนินการ และต้องนำระยะเวลาที่ใช้ในการจัดซื้อจัดจ้างแต่ละวิธีมาใช้ประกอบการจัดทำแผนด้วยทุกเรื่อง ตลอดจนต้องมีการติดตามตรวจสอบเพื่อให้การดำเนินการเป็นไปตามแผน และอาจต้องประเมินระยะเวลาที่เกิดจากปัญหาอุปสรรคจากปัจจัยภายนอกที่ไม่สามารถควบคุมได้บรรจุไว้ในแผนด้วย

2.จัดทำขั้นตอนการปฏิบัติงานและจัดทำประกาศให้ผู้เกี่ยวข้องต้องดำเนินการตามขั้นตอนต่างๆ ให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

3.เจ้าหน้าที่พัสดุต้องศึกษา ทำความเข้าใจ และได้รับการอบรมถึงขั้นตอนและวิธีการปฏิบัติตามหนังสือเวียนจากกรมบัญชีกลางอย่างสม่ำเสมอและต่อเนื่อง ตลอดจนมีการซักซ้อมความเข้าใจให้หน่วยงานผู้ได้รับมอบหมายให้จัดทำร่างขอบเขตงาน (TOR) แบบแสดงรายการปริมาณงานและราคา (BOQ) ดำเนินการจัดทำอย่างละเอียด รอบคอบ ถูกต้อง ตรงตามวัตถุประสงค์การใช้งานเป็นไปตามกฎหมาย และหนังสือแจ้งเวียนจากกรมบัญชีกลาง

(ลงชื่อ)..................................................ผู้จัดทำ

(นางรตนพร แดงสุวรรณ์)

ตำแหน่ง นักวิชาการพัสดุชำนาญการ

(ลงชื่อ)..................................................ผู้ตรวจสอบ

(นางอัญชิษฐา สำเภาทอง)

ตำแหน่ง ผู้อำนวยการกองคลัง

-5-

**เรียน  นายกองค์การบริหารส่วนตำบลลาดหญ้า**  
        - เพื่อโปรดทราบและพิจารณา

(ลงชื่อ) จ.อ......................................................

(ณรงค์ธร สวัสดิ์มี)

ปลัดองค์การบริหารส่วนตำบลลาดหญ้า

* **ทราบ และปิดประกาศให้ทราบโดยทั่วกัน**

                  
(ลงชื่อ) ................................................  
        (นายชูชาติ เสือส่าน)  
 นายกองค์การบริหารส่วนตำบลลาดหญ้า



**ประกาศ องค์การบริหารส่วนตำบลลาดหญ้า**

**เรื่อง สรุปผลการจัดซื้อจัดจ้าง ประจำปีงบประมาณ พ.ศ. 2566**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามพระราชบัญญัติข้อมูลข่าวสาร พ.ศ. 2540 มาตรา 9 วรรคหนึ่ง (8) บัญญัติอำนาจให้คณะกรรมการข้อมูลข่าวสารของราชการในหารกำหนดข้อมูลข่าวสารเกี่ยวกับผลการพิจารณาการจัดซื้อจัดจ้างของหน่วยงานของรัฐเป็นเอกสารที่หน่วยงานของรัฐต้องจัดให้มีไว้เพื่อให้ประชาชนเข้าตรวจดูโดยหน่วยงานจัดทำสรุปผลการปฏิบัติงานจัดซื้อจัดจ้างของหน่วยงานราชการ เพื่อความโปร่งใส และสามารถตรวจสอบได้ และสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ดำเนินโครงการประเมินคุณธรรมและความโปร่งใสในการดำเนินงานของหน่วยงานภาครัฐ (Integrityand Transparency Assessment : ITA) ซึ่งเป็นการประเมินเพื่อวัดระดับคุณธรรมและความโปร่งใสในการดำเนินงานของหน่วยงาน นั้น

องค์การบริหารส่วนตำบลลาดหญ้า จึงขอประชาสัมพันธ์ผลการดำเนินการจัดซื้อจัดจ้างในปีงบประมาณ พ.ศ. 2566 (วันที่ 1 ตุลาคม 2565 – วันที่ 30 กันยายน 2566) รายละเอียดตามเอกสารแนบท้าย นี้

จึงประกาศมาให้ทราบโดยทั่วกัน

ประกาศ ณ วันที่ 5 เดือนตุลาคม พ.ศ. 2566

